Utendørs vant han høydehopp og tresteg i G17-klassen under Världsungdomsspelen 2017, og han fikk bronse i kulestøt. Han deltok i U20-klassen under Junior-NM i friidrett 2017, og vant der høydehopp og tresteg. Han representerte Norge under Nordisk juniormesterskap i friidrett 2017 i Umeå, og fikk der bronse i tresteg, bak de to finske utøverne Iikka Alingue og Antti Tiekso. Under NM i friidrett 2017 kom han på fjerdeplass i tresteg og åttendeplass i høydehopp. Han vant tre av øvelsene under Ungdomsmesterskapet i friidrett 2017; høydehopp, tresteg og kulestøt.